Acehovia

Acehovia sú národnosť na ostrove Sumatra, kde obývajú prevažne jeho severnú časť – indonézsku provinciu Aceh. Počet Acehov sa odhaduje na viac ako 2,5 milióna, pričom sú to prevažne roľníci, rybári a remeselníci. Ich náboženstvom je od 13. storočia výrazne mysticky ovplyvnený islam. 

Acehovia hovoria vlastným jazykom, acehčinou. Tá patrí do skupiny západoindonézskych jazykov a má množstvo prevzatých výrazov z perzštiny a arabčiny. Hoci pôvodne používali arabské písmo, v poslednom období prechádzajú na latinku. V acehčine sa publikuje najmä náboženská literatúra.

 Zdroj 


Kategória:Etniká, národy a národnosti